stanford-oval/wikipedia huggingface dataset:
Máire Mhac an tSaoi
Elämä ja ura > Kirjallinen ura

Mhac an tSaoi aloitti iirinkielisten runojen kirjoittamisen Comhar-lehteen. Hänen ensimmäinen runokokoelmansa oli Margadh na Saoire (1956). Osaa hänen runoistaan on pidetty sanomaltaan feministisinä. Vuonna 1962 Mhac an tSaoi meni naimisiin diplomaatti Conor Cruise O'Brienin kanssa ja päätti oman diplomaattiuransa. Miehensä kanssa Mhac an tSaoi kuitenkin muun muassa asui Ghanassa ja suoritti samalla kurssin Afrikan tutkimuksessa. Lopulta pariskunta asettui Howthiin. Pariskunta adoptoi kaksi lasta: Patrickin ja Margaretin.
Vuonna 1967 Mhac an tSaoi pidätettiin Vietnamin sodan vastaisessa mielenosoituksessa New Yorkissa. 1970-luvun alussa hän kampanjoi Dún Chaoinin kansallisen koulun säilyttämisen puolesta ja ilmoittautui vapaaehtoiseksi opettajan tehtäviin. Mhac an tSaoin myöhempiä runokokoelmia olivat Codladh an Ghaiscígh (1973), An Galar Dubhach (1980), An cion go dtí seo (kootut runot, 1987) ja Shoah agus Danta eile (1999). Mhac an tSaoi toimi myös runouden kääntäjänä. Hän kirjoitti iirin lisäksi englanniksi.
Mhac an tSaoi sai nimityksen Irlannin kansallisen yliopiston kunniatohtoriksi vuonna 1991. Vuonna 2005 hänestä tuli NUI Galwayn Adjunct Professor. Mhac an tSaoi valittiin Aosdánaan vuonna 1996, mutta hän erosi seuraavana vuonna Aosdánan toiseen jäseneen, Francis Stuartin kohdistettujen antisemitismisyytösten johdosta. Mhac an tSaoi jatkoi kirjoittamista vanhoille päivilleen saakka. Hän julkaisi muun muassa Piaras Feiritéaria käsitelleen pienoisromaanin A Bhean Óg Ón (2001). Pienoisromaani Scéal Ghearóid Iarla palkittiin vuoden iirinkielisen kirjan Gradam Uí Shúilleabháinilla vuonna 2011.
Napal Baji

| ”Napal Baji” PSY |
| --- | --- | --- |

Singlen tiedot
 Albumilta: Chiljib PSY-Da
 Äänitetty : 2015
 Julkaistu: 30. marraskuuta 2015
 Formaatti: digitaalinen lataus
 Tuottaja(t): Yoo Gun-hyung
 Tyylilaji: K-pop, disko, dance-pop
 Kesto: 03.43
 Levy-yhtiö: YG, School Boy, Republic
PSYn muut singlet
| ”Daddy” 2015 | ”Napal Baji” 2015 | ”Trapster” 2017 |
Napal Baji (|나팔바지|) on korealaisartisti PSYn kappale. Se julkaistiin hänen seitsemännen, Chiljip PSY-Da-studioalbumin toisena singlenä 30. marraskuuta 2015. Kappaleen ovat sanoittaneet PSY sekä Yoo Gun-hyung, joista jälkimmäinen myös tuotti sen. Kappaleelle on toteutettu myös musiikkivideo, joka julkaistiin singlen julkaisupäivänä. "Napal Baji" on päässyt listoille sen kotimaassa, jossa sen paras sijoitus on singlelistan sija 2.
Käännös suomeksi
Monique Seka

| Monique Seka> Henkilötiedot |
| --- | --- |
Syntynyt: 22. marraskuuta 1965 
Muusikko
Aktiivisena:  1982–
Tyylilajit:  zouk
Levy-yhtiöt:  Globe Music
  [ Muokkaa Wikidatassa ] [ ohje ]  
Monique Seka on Norsunluurannikolta kotoisin oleva laulaja. Hänen musiikkinsa usein kutsutaan afro-zoukiksi, joka on eräs zouk-musiikin tyyppi.
Ura

Monique Seka tulee musiikillisesta suvusta - hänen isänsä on kotimaassaan tunnettu muusikko Okoi Seka Athanase ja hänen isotätiensä muodostama yhtye Les sœurs Comoé oli norsunluurannikkolaisen musiikkipiirien pioneereja ennen valtion itsenäistymistä. Seka aloitti uransa 1982 setänsä Jhoe Morganin yhtyeessä The Maya Melodye Band. Esiinnyttyään joitakin vuosia maansa television orkesterissa, Seka aloitti soolouransa 1985 julkaisemalla rakkauslauluista koostuvan albumin Tontie affou. Toinen albumi, zoukia ja afrikkalaisia rytmejä sekoittanut Missounwa (1989) sai Grand Prix de la Musique Afro-Caribienne -palkinnon. Seka meni naimisiin impresarionsa Dominique Richardin kanssa. Heillä on kolme lasta. 
Oltuaan pois parrasvaloista kuutisen vuotta hän julkaisi kolmannen levynsä Okaman 1995 ja sai kansainvälistäkin huomiota. Albumin nimikappale myi yli miljoona kappaletta. Tämän jälkeen ilmestyivät muutaman vuoden sisällä Adeba (1997) ja Yélélé (1999). Seka vieraili kongolaisen rap-ryhmän Bisso na bisson vuonna 1999 ilmestyneellä albumilla Racines.
Albumit

Tontie affou  (1985)
Missounwa  (1989)
Okaman  (1995)
Adeba  (1997)
Yélélé  (1999)
Anthologie  (2000)
Best of  (2003)
Milva

| Milva |
| --- | --- |
 Milva vuonna 2009
Henkilötiedot
Koko nimi:  Maria Ilva Biolcati
Syntynyt: 17. heinäkuuta 1939 Goro, Italia
Kuollut: 23. huhtikuuta 2021 (81 vuotta) Milano, Italia
Ammatti:  laulaja, näyttelijä
Muusikko
Taiteilijanimi:  Milva
Aktiivisena:  1959-2012
Tyylilajit:  tango, schlager, pop, chanson
Levy-yhtiöt:  Metronome, BMG, Casa Recordi, Cetra
Aiheesta muualla
www.milvalarossa.it
  [ Muokkaa Wikidatassa ] [ ohje ]  
Maria Ilva Biolcati, eli Milva (17. heinäkuuta 1939 Goro, Italia – 23. huhtikuuta 2021 Milano, Italia) oli italialainen laulaja ja näyttelijä. Hän tunnettiin myös nimillä La Rossa (it. punainen) hänen hiustensä väristä johtuen ja Goron pantteri hänen synnyinkaupungistaan johtuen.
Ura

Milvan ura alkoi 1950-luvun lopulla, kun hän osallistui yleisradio Rain musiikkikilpailuun voittaen sen. Vuonna 1960 hän levytti Édith Piafin kappaleen Milord. Milva lauloikin monia Piafin kappaleita. Vuonna 1962 Milva lauloi Piafin ohjelmistoja Pariisin Olympia-teatterissa. Teatterinjohtaja Giorgio Strehler ”löysi” Milvan vuonna 1965 ja halusi tämän oman teatterinsa ohjelmistoon esiintymään. Milva oli hyvin eklektinen laulaja, koska hän yhdisteli pop- ja oopperamusiikkia. Milva esiintyi monissa 1960-luvun italialaisissa elokuvissa.
Milva lauloi muun muassa Astor Piazzollan tangoja. Milva on lauloi myös saksaksi ja oli hyvin suosittu saksankielisissä maissa. Hän esitti muun muassa monia Weill/Brecht-lauluja, kuten ”Tango Balladea”, ”Mackie Messeriä”, ”Surabaya Johnnyä” ja ”Matrosen Tangoa”. Hän teki yhteistyötä muun muassa Ennio Morriconen vuonna 1965, Francis Lain vuonna 1973, Mikis Theodorakiksen vuonna 1978, Enzo Jannaccin vuonna 1980 ja Franco Battiaton kanssa vuosina 1982 ja 1986.
Milva ilmoitti vuonna 2010 lopettavan uransa. Hän oli aiemmin samana vuonna kertonut, että terveysongelmat estävät häntä esiintymästä. Milva kuoli Milanossa huhtikuussa 2021.
Valikoitu diskografia

1961 14 successi di Milva
1969 Milva singt Tangos deutsch und italienisch
1970 Canzoni di Edith Piaf
1981 Ich hab' keine Angst
1981 Moi, Je n'ai pas peur
1982 Das Konzert
1983 Die sieben Todsünden der Kleinbürger
1987 Milva canta della giapponesi
1988 Unterwegs nach Morgen
1989 Das Beste Milva Live
1990 The Threepenny Opera  (Arkistoitu – Internet Archive)
1997 Mia bella Napoli
2001 La chanson française
2004 Milva canta Merini
2007 In territorio nemico
Weill: The Threepenny Opera / Mauceri, Lemper, Kollo, Milva
Aiheesta muualla

Kotisivut (italiaksi)
Diskografia (ranskaksi)
Motel Royal

Elokuvatuotantoyhtiö Motel Royal Finland Oy oli suomalainen vuosina 2003–2014 toiminut tuotantoyhtiö, joka tuotti pääasiassa mainoksia. Yhtiön vastaavana tuottajana toimi Mika Sylvin.
Motel Royal on valittu Voitto-mainoselokuvakilpailussa vuoden tuotantoyhtiöksi vuosina 2005–2007 ja 2009. Yhtiön tuotannoista Rane Tiukkasen ohjaama Seppälä by Hanna Sarén -sarja (Seppälä) valittiin samassa kilpailussa vuoden 2008 Grand Prix -palkinnon saajaksi. Osmo Waldénin ohjaama Meidän äitipä (Saarioinen) valittiin vuonna 2007 MTV3:n yleisöäänestyksessä kaikkien aikojen parhaaksi suomalaiseksi televisiomainokseksi.
Aiheesta muualla

Motel Royalin sivusto (Arkistoitu – Internet Archive) [vanhentunut linkki]
Napakymppi

Napakymppi voi tarkoittaa ainakin seuraavia asioita:
napakymppi, täysosuma maalitauluun
Napakymppi, parisuhdevisailu
Napakymppi, Marvel Comics -kustantamon luoma superroisto
Napakymppi, aikakauslehti
Tanssiorkesteri Napakymppi, lappilainen tanssiorkesteri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Napakymppi”, voi hakea sivunnimihaulla, laajalla sivunnimihaulla tai tekstihaulla.
Nagaonin piirikunta

Nagaonin piirikunta (assamiksi নগাঁও জিলা, Nagām̐o jilā, bengaliksi নগাঁও জেলা, Nagām̐o jelā) on yksi Intian Assamin osavaltion 27 piirikunnasta. Piirikunta rajautuu pohjoisesta Sonitpurin piirikuntaan, lännestä Morigaonin ja Karbi Anglongin piirikuntiin, idästä Golaghatin ja Karbi Anglongin piirikuntiin ja etelästä Dima Hasaon piirikuntaan.
Nagari

Nagari oli abugida-tyyppinen kirjoitusjärjestelmä, jota käytettiin Intiassa sanskritin kirjoittamiseen 700–luvulta noin 1000-luvulle jaa. Kirjaimisto perustui gupta-aakkostoon, jonka juuret puolestaan olivat brahmi-kirjoituksessa. Nagarista juontavat juurensa Etelä-Aasian nykykirjaimistoista muun muassa bengalilainen, tiibetiläinen, orijalainen ja gudžaratilainen kirjaimisto sekä devanagari.
Myyrätapakulot

| Myyrätapakulot |
| --- | --- |
 Piirros myyrätapakulosta (Scelorchilus rubecula)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Myyrätapakulot Scelorchilus  Oberholser, 1923
Katso myös
   Myyrätapakulot Wikispeciesissä   Myyrätapakulot Commonsissa 
Infobox OKNimi-testi OK: 
Myyrätapakulot (Scelorchilus) on tapakulojen heimoon kuuluva varpuslintusuku. Myyrätapakulojen sukuun kuuluu BirdLife Suomen mukaan kaksi lajia.
Myyrätapakuloihin kuuluvia lajeja

Isomyyrätapakulo (Scelorchilus albicollis)
Myyrätapakulo (Scelorchilus rubecula)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Scelorchilus (englanniksi)
NHL 2K11

| NHL 2K11 |
| --- | --- |

Kehittäjä:  Visual Concepts
Julkaisija:  2K Sports
Jakelija:  Take-Two Interactive, Nintendo eShop ja App Store
Pelisarja:  NHL 2K
Julkaistu:  NA 24. elokuuta 2010
Lajityyppi:  urheilupeli
Pelimuoto:  yksinpeli moninpeli
Ikäluokitus:  ESRB: E10+  Virheellinen ESRB-arvo
Alusta:  Wii
Jakelumuoto:  Nintendon optinen levy ja digitaalinen lataus
Lisää peliartikkeleitaVideopelien teemasivulla
Infobox OK : 
NHL 2K11 on Visual Conceptsin kehittämä ja 2K Sportsin julkaisema jääkiekkoaiheinen urheilupeli. Peli julkaistiin vain Nintendo Wiille ja sen julkaistiin 24. elokuuta 2010. Peli kilpailee EA Sportsin NHL pelisarjan kanssa jääkiekkopelien markkinoilla. Pelin kannessa poseeraa Vancouver Canucksin keskushyökkääjä Ryan Kesler.
Aiheesta muualla

NHL 2K11 MobyGamesissa (englanniksi)
Myyränportaat

| Myyränportaat |
| --- | --- |
 Salaattimyyränporras (Diplazium esculentum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Pteridopsida
Lahko::  Polypodiales
Heimo::  Hiirenporraskasvit Athyriaceae
Suku::  Myyränportaat Diplazium  Sw.
Katso myös
   Myyränportaat Wikispeciesissä   Myyränportaat Commonsissa 
Infobox OKNimi-testi OK: 
Myyränportaat (Diplazium) on hiirenporraskasvien (Athyriaceae) heimoon kuuluva saniaissuku. Aiemmin myyränportaat on sijoitettu laajempaan kiviyrttikasvien (Woodsiaceae) heimoon tai vielä laajempaan kallioimarrekasvien (Polypodiaceae) heimoon.
Myyränportaiden sukuun kuuluu ainakin 200 lajia, mahdollisesti jopa noin 700 lajia. Suvun lajeista Suomessa ja Ruotsissa tavataan ainoastaan myyränporrasta eli taigamyyränporrasta (Diplazium sibiricum), joka on aiemmin sijoitettu myös hiirenportaiden (Athyrium) sukuun.
Myyränportaat ovat suurikokoisia saniaisia, joilla on suikertava ja haarova juurakko. Lehdet kasvavat yksittäin, ja lehtiruoti on suunnilleen yhtä pitkä kuin lehtilapa. Lehtiruoti on alaosistaan tummasuomuinen. Lehtilapa on yleismuodoltaan leveän kolmiomainen ja kaksi kertaa parilehdykkäinen. Lehdykät ovat myös yleismuodoltaan kolmiomaisia. Lehtien alapinnoilla on pääsuonien kohdilla karvoitusta. Itiöpesäkkeet ovat pieniä sekä hieman pitkulaisia. Katesuomut ovat mitättömän pieniä.
Lajeja

Diplazium australe – australianmyyränporras
Diplazium caudatum – varjomyyränporras
Diplazium costale
Diplazium esculentum – salaattimyyränporras
Diplazium fadyenii
Diplazium grandifolium
Diplazium macrophyllum
Diplazium molokaiense
Diplazium plantaginifolium
Diplazium proliferum
Diplazium radicans
Diplazium sibiricum – myyränporras eli taigamyyränporras
Diplazium striatum
Aiheesta muualla

Suomen Lajitietokeskus: Myyränportaat (Diplazium)
ITIS: Diplazium (englanniksi)
United States Department of Agriculture (USDA): Diplazium (englanniksi)
Flora of China: Diplazium (englanniksi)
NHL 2K8

| NHL 2K8 |
| --- | --- |

Kehittäjä:  Kush Games
Julkaisija:  2K Sports
Jakelija:  Take-Two Interactive
Pelisarja:  NHL 2K
Julkaistu:  NA 11. syyskuuta 2007EU 2. marraskuuta 2007
Lajityyppi:  urheilupeli
Pelimuoto:  yksinpeli moninpeli
Ikäluokitus:  ESRB: E   PEGI: 16
Alusta:  PlayStation 2, PlayStation 3, Xbox 360
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK    : 
NHL 2K8 on Kush Gamesin ja Visual Conceptsin yhdessä kehittämä ja 2K Sportsin vuonna 2007 julkaisema jääkiekkopeli, joka kuuluu NHL 2K-pelisarjaan. Peli julkaistiin 11. syyskuuta Pohjois-Amerikassa ja 2. marraskuuta Euroopassa. Pelin vahvuuksia ovat pelin realistisuus ja monipuolinen muokattavuus.
Aiheesta muualla

NHL 2K8 MobyGamesissa (englanniksi)
NHL 2K

| NHL 2K |
| --- | --- |
Kehittäjä:  Visual Concepts Kush Games Treyarch
Julkaisija:  2K Sports
Lajityyppi:  urheilu, jääkiekko
Ensijulkaisu:  NHL 2K (2000)
Viimeisin julkaisu:  NHL 2K11 (2010)
Aiheesta muualla
MobyGames
Lisää peliartikkeleitaVideopelien teemasivulla
NHL 2K on 2K Gamesin luoma jääkiekkopelisarja. NHL 2K -sarja kilpaili Electronic Artsin NHL-pelisarjan kanssa.
Pelisarja

| Nimi | Julkaisupäivämäärä | Konsoli(t) | Kannessa oleva kiekkoilija |
| --- | --- | --- | --- |
| NHL 2K | 9. helmikuuta 2000 | Sega Dreamcast | Brendan Shanahan |
| NHL 2K2 | 14. helmikuuta 2002 | Sega Dreamcast | Chris Drury |
| NHL 2K3 | 19. lokakuuta 2002 | PlayStation 2, Xbox, Nintendo GameCube | Jeremy Roenick |
| ESPN NHL Hockey | 9. syyskuuta 2003 | PlayStation 2, Xbox | Jeremy Roenick |
| ESPN NHL 2K5 | 30. elokuuta 2004 | PlayStation 2, Xbox | Martin St. Louis |
| NHL 2K6 | 6. syyskuuta 2005 | Xbox 360, PlayStation 2, Xbox | Yhdysvallat: Marty Turco, Eurooppa ja Kanada: Mats Sundin |
| NHL 2K7 | 12. syyskuuta 2006 | Xbox 360, PlayStation 2, Xbox, PlayStation 3 | Joe Thornton |
| NHL 2K8 | 11. syyskuuta 2007 | Xbox 360, PlayStation 2, PlayStation 3 | Jason Spezza |
| NHL 2K9 | 9. syyskuuta,  2008 | Xbox 360, PlayStation 2, PlayStation 3, Wii | Rick Nash |
| NHL 2K10 | 15. syyskuuta  2009 | Xbox 360, PlayStation 2, PlayStation 3, Wii | Aleksandr Ovetškin |
| NHL 2K11 | syyskuu 2010 | Wii | Ryan Kesler |
| NHL 2K | 2014 | Android, iOS |  |
Mustafa Çağrıcı

Mustafa Çağrıcı (s. 1950) on turkkilainen islamilainen johtaja. Hän on entinen Istanbulin mufti ja toimii islamilaisen teologian professorina. Hän oli paavi Benediktus XVI:n mukana tämän vieraillessa Sulttaani Ahmedin moskeijassa vuonna 2006. Hän tapasi myös Barack Obaman tämän Turkin-matkalla huhtikuussa 2009. Çağrıcı tukee maallista valtiota.
Mustahaivenkolibri

| Mustahaivenkolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Solmiokolibrit Lophornis
Laji::  helenae
Kaksiosainen nimi
 Lophornis helenae  (Delattre, 1843) 
Katso myös
   Mustahaivenkolibri Wikispeciesissä   Mustahaivenkolibri Commonsissa 
Infobox OKNimi-testi OKIUCN-testi OK: 
Mustahaivenkolibri (Lophornis helenae) on neotrooppisen alueen kiitäjälintu. Sen esiintymisalue ulottuu Meksikon eteläosista Costa Rican itäosiin. Adolphe Delattre kuvaili lajin holotyypin Guatemalan Vera Pazista vuonna 1843.
Simana Sissonen

Simana Jyrinpoika Sissonen (s. vuoden 1780 vaiheilla Mekrijärvi, Ilomantsi  – 20. joulukuuta 1848 Mekrijärvi) oli ilomantsilainen runonlaulaja, jota pidetään yhtenä parhaista Suomen puolella asuneista runonlaulajista ja jonka merkitys Uuden Kalevalan synnylle oli suuri. Kaikkiaan Sissosta laulattaneet runonkerääjät D. E. D. Europaeus ja August Ahlqvist keräsivät häneltä yli 4 000 säettä runoja, joista pisimmät ovat yli 300 säkeen mittaisia.
Elämäkerta

Simana Sissonen syntyi vuonna 1778, 1781 tai 1786 Ilomantsin Mekrijärvellä. Hänen syntymästään ei tosin ole kirkonkirjoissa merkintää. Hänen kuitenkin kerrotaan kuolleen 62-vuotiaana noin vuonna 1848, minkä perusteella syntymävuosi olisi 1786. Sissosen isä oli nimeltään Jyrki Sissonen.
Perinteenkerääjä D. E. D. Europaeus löysi Sissosen heinäkuussa 1845 Ilomantsiin tekemällään runonkeruumatkalla. Hän merkitsi Sissoselta muistiin noin 60 runoa ja loitsua. Seuraavana kesänä August Ahlqvist laulatti myös Sissosta ja sai parikymmentä toisintoa lisää. Monet näistä erosivat huomattavan paljon vain vuotta vanhemmista toisinnoista. Pisimmät runot ovat yli 300 säkeen mittaisia. Kaikkiaan Sissonen lauloi noin 80 toisintoa, yhteensä 4 000 säettä, eikä hänen runovarastonsa todennäköisesti tullut läheskään tyhjäksi, koska molemmat kerääjät olivat melko kokemattomia. Kumpikaan kerääjistä ei edes merkinnyt muistiin, mitkä runot olivat Simanalta, mutta todennäköisesti tämä osasi suurimman osan Kalevala-aiheisista kertomarunoista, loitsuista ja häävirsistä. Tärkeimpiä Sissosen laulamia runotoisintoja ovat Luomisruno, Kilpalaulanta, Iso tammi, Veneenveisto ja Polvenhaava, Vipusessa käynti, Hiidestä kosinta, Kultaneidon taonta, Laivaretki ja Kanteleen synty, Lemminkäisen virsi sekä ennen muuta Sammon ryöstö, joka on vaikuttanut merkittävästi Uuden Kalevalan Sampo-runoihin. Sissosen käsityksen mukaan sammi (sampo) oli laiva ja kirjokansi merkitsi porttia.
Sissosen käyttämää runomittaa on pidetty lähes virheettömänä. Hänen tärkeimmät laulutoverinsa olivat toinen ilomantsilainen runonlaulaja Simana Huohvanainen ja Sissosen talossa asunut itsellinen tai mäkitupalainen Jyrki Sissonen, jonka isoisä oli Simanan isoisän veli.
Simana Sissonen avioitui helmikuussa 1815 Lopon Issakasta kotoisin olleen Filip Lobanovin tyttären Vassan kanssa. Avioliitosta syntyi kuusi lasta, joista aikuisikään selvisivät pojat Jaakko, Iivana ja Grigori eli Riko sekä tyttäret Feodosia ja Anna eli Anni. Sissosen ruokakuntaan kuului oman perheen lisäksi nuorempi veli Petri vaimoineen. Simanan vaimo kuoli maaliskuussa 1848 sairauden jälkeen pöhötystautiin, ja Simana itse tukehtui kurkkuun takertuneeseen lihanpalaseen yllättäen joulukuun 20. päivänä syödessään evääksi saamaansa lihakukkoa. Hänet haudattiin todennäköisesti Ilomantsin kirkonkylän Kokonniemen kalmistoon, jossa hänen muistolleen on pystytetty grobu. Helsingin Länsi-Herttoniemessä on vuodesta 1952 ollut runonlaulajasuvun mukaan nimetty Sissosentie.
Luonne ja ulkomuoto

Simana Sissonen oli taitava rakennusmies ja puuseppä sekä hyvä metsästäjä ja kalastaja. Hän oli myös parantaja. Simana Sissonen osasi lukea, ja hänelle tuli Turun Viikkosanomat, jonka vaikutus näkyy joissakin runoissa. Vuonna 1909 Sissosen tytär Anni kertoi isästään, että tämä oli ”mustapintainen, pitkäkasvoinen, rohvakka, turpea mies”, joka kantoi kevyesti kaksi tynnyriä rukiita ja asteli nuottapuolisko selässään kaukaisille salojärville. Sissonen kävi usein Koiterejärvellä siikaa kalastamassa. Luonteeltaan hän oli rauhallinen, mutta loitsuille lähtiessään ryyppäsi hiukan viinaa monien muiden tuon ajan runonlaulajien tavoin.
Simana Sissonen oli varakas mies, ja hänellä oli tiettävästi Mekrijärven talon ohella toinenkin talo Hattupään kylässä. Sissosen talon asukkailla oli vahvat yhteydet sekä Savoon että rajan yli Aunukseen, ja suvun tiedetään harjoittaneen 1700-luvun lopulla myös laitonta laukkukauppaa. Eräällä tällaisella kauppamatkalla runonlaulajan kaima Simana Sissonen jäi Liperissä kiinni, jolloin häneltä takavarikoitiin tavarat ja hän sai suuret sakot.
Kerran oli Sissonen joutunut syytetyksi noituudesta. Kuultuaan, että Sissonen oli loitsuillaan saanut aikaan pelkkää hyvää, pappi sanoi: ”Hyvä, elä heitä, laaji hyvää, eläkä palkalla rasita”. Palkkiotta hän parantelikin, sairaille lämmitti saunan ja luki siellä loitsunsa. Sissosen tytär Anna puolestaan kertoo isänsä loitsutaidoista: ”Hyvän laati, loihti, kellä vaan tuli kipeet, niitä paranteli, niillä saunan lämmitti”.
Sukutausta

Simana Sissosen varhaisin tunnettu esivanhempi on eräs ”Pää-Sissona” eli ”Noita-Sissona” tunnettu mies, nimeltään Sisso Iivananpoika, joka mainitaan vuoden 1694 henkikirjassa ja joka oli elossa vielä vuonna 1734. Sisso Ivanovin isä oli luultavasti eräs Ivanka Stepanov ja tämän isä puolestaan Stepanko Entziev; kirjailija Elna Pelkonen esittää puolestaan teoksessaan Runon maisema, että Sissosten suvun kantaisät olisivat muuttaneet Ilomantsiin jo 1300-luvulla aikana, jolloin karjalaiset pakenivat Liettuan verohallintaa Käkisalmen läänistä Ilomantsiin ja Vienaan. Pelkosen mukaan Sissosten esi-isät tulivat Kurkijoen Sorolan kappeliseurakunnan alueelta ja Sisso Ivanovin isä olisi tällöin mies nimeltä Mikitta Iivana tai Mikitta Ondreinpoika.
Joka tapauksessa ”Pää-Sisso” tunnettiin metsämiehenä, kaskenkaatajana ja tietäjänä. Kun varkaat ”rosvon soan” aikana olivat vieneet sokean Sisson järveen kätketyn aarteen, hän käski poikaansa ottamaan asiasta selon. Poika ei tähän pystynyt, minkä jälkeen isä tokaisi: ”Kah, vähä on miehessä miehuutta!” ja luki loitsun. Toisella lukukerralla jotakin ”pölähti” järvestä liikkeelle ja varkaiden oli kiireesti tuotava rahat takaisin. Vielä sokeanakin Pää-Sisso ”laulaa lyyrytteli” itsekseen pöydän päässä kyynärpäihinsä nojaten, ja juuri näitä runoja arvellaan myös Simana Sissosen Kalevalaan toimittamien runojen olevan.
Sissosten sukuun kuului myös runonlaulaja ja kanteleensoittaja Jyrki Sissonen (synt. 1801 tai 1802), jonka isoisä oli Simana Sissosen isoisän veli. Simana Sissosen sisar taas oli D. E. D. Europaeukselle 78 runoa laulanut Iro Sissotar (1797−1859).
Sissola

Sissosen entisöity kotitalo, Simana Sissosen 1800-luvun alussa rakentama Sissolan pirtti oli Museoviraston omistuksessa vuoteen 2016 asti, jolloin Ilomantsin kunta osti sen valtiolta ja lahjoitti Sissosten sukuseuralle. Se sijaitsee entisen Joensuun yliopiston Mekrijärven tutkimusaseman alueella, ja yliopisto käytti sitä kokous-, koulutus- ja tutkimustiloina vuoteen 2016. Arkkipiispa Leo vihki tilat uuteen käyttöön heinäkuussa 2017.
Sissolan pihapiiriin kuuluu kaksi asuinrakennusta, Simanan pirtti ja Iivanan pirtti. Simanan pirtin kamariin on koottu näyttely Mekrijärven kylän ja Sissosten suvun runoperinteestä. Iivanan pirtin kalustus on alkuperäinen.
Aiheesta muualla

Lisää luettavaa aiheesta Simana Sissonen on Wikiaineistossa